
ДО

  









ОБЩИНСКИ СЪВЕТ

   









БУРГАС
ДОКЛАДНА ЗАПИСКА

От д-р Радостин Захариев Дичев, управител на "КОМПЛЕКСЕН ОНКОЛОГИЧЕН ЦЕНТЪР - БУРГАС" ЕООД
    относно Решение на Общински съвет - Бургас по т. 3 от дневния ред на Заседание № 33, проведено на 13.02.2014 г. /Протокол № 33/ 

УВАЖАЕМИ ОБЩИНСКИ СЪВЕТНИЦИ,

             Съгласно чл. 9 от Наредбата за реда, по който Община Бургас участва в учредяването и упражнява правото си на собственост в търговските дружества, Общински съвет - Бургас упражнява правата на едноличния собственика на капитала в общинските еднолични търговски дружества, включително правомощието по чл. 12, ал. 3 – да вземе решение за разпределяне на печалбата и нейното изплащане и за изплащане на дивиденти и техния размер. Предвид това Общински съвет - Бургас на свое заседание, проведено на  13.02.2014 г., взе решение по т. 3 от дневния ред, в частта му - т. 2: „Едноличните търговски дружества с ограничена отговорност, чийто капитал е собственост на Община Бургас, лечебни заведения, отчисляват дивидент в размер определен по т. 1 (б.р. 50 на сто от печалбата), с изключение на случаите, в които инвестират 50 на сто от печалбата за финансовата 2013 година в медицинска апаратура. Извършените разходите за закупуване на медицинска апаратура, по тази точка подлежат да утвърждаване от Общински съвет - Бургас. 

В тази връзка, с настоящата докладна записка, в качеството ми на управител на „Комплексен онкологичен център - Бургас” ЕООД, изразявам намерението си да не отчислявам дивидент на принципала Община Бургас, като ми бъде разрешено да инвестирам 50 % от печалбата на дружеството за финансовата 2013 г., които са в размер на 296 185.73 лв. (двеста деветдесет и шест хиляди сто осемдесет и пет лева и 73 стотинки), не в закупуване на медицинска апаратура, а в частично финансиране на изграждането на Дианостино-консултативен блок с хоспис за онкоболни към „КОЦ – Бургас” ЕООД.
            Предвид гореизложеното и на основание чл.12, т.3 от Наредбата за реда, по който Община Бургас участва в учредяването и упражнява правото си на собственост в търговските дружества, предлагам Общински съвет Бургас да вземе следното
Р Е Ш Е Н И Е:

Дава съгласие „Комплексен онкологичен център - Бургас” ЕООД  да инвестира 50% от печалбата за финансовата 2013 г., в размер на 296 185.73 лв. (двеста деветдесет и шест хиляди сто осемдесет и пет лева и 73 стотинки), в частично финансиране на изграждането на Диагностично- консултативен блок с хоспис за онкоболни към „КОЦ – Бургас” ЕООД. 

С уважение,

д-р Радостин Захариев Дичев, 
Управител на "КОМПЛЕКСЕН ОНКОЛОГИЧЕН ЦЕНТЪР - БУРГАС" ЕООД

